Metafizica limbajului (Recenzie aparuta in idei in Dialog, nr 6 (33), 2007) Paul-Gabriel Sandu Desi este destul de putin cunoscut in spatiul filosofic romanesc, Saul Kripke este poate cel mai important filosof analitic contemporan prin realizarile sale in domeniile logicii modale, filosofiei limbajului, epistemologiei sau filosofiei mintii Scrierile sale nu sunt numeroase, si de cele mai multe ori nu depasesc cateva zeci de pagini, fiind uneori transcrierile unor conferinte, asa cum este si lucrarea de fata, Numire si necesitate1, in mod cert cea mai importanta lucrare a sa Cele trei prelegeri sustinute la Universitatea Princetown la inceputul anului 1970 sunt insotite de o prefata si de o addenda si sunt organizate in jurul unor probleme extrem de disputate cum ar fi distinctiile dintre conceptele de analiticitate, necesitate si a prioricitate, sau teoria Frege-Russell asupra numelor proprii Chiar daca ,,o mare parte din aceasta lucrare sugereaza un anumit aparat formal" (p 135), stilul ei ramane unul colocvial, si intelegerea argumentelor nu necesita competente speciale in domeniul logicii matematice insa uneori, urmarirea constructiei argumentative nu este, cu toate acestea, mai putin dificila, chiar daca filosoful face de nenumarte ori apel la intuitiile fiecaruia, si ofera necontenit exemple in cea dintai prelegere, Kripke propune o analiza sistematica a conceptiei lui Frege si Russell asupra relatiei dintre nume si descriptii pe care o sistematizeaza, la inceputul celei de-a doua prelegeri, sub forma unor teze - in numar de sase - pe care le respinge apoi una cate una Filosoful american nu poate fi de acord ca numele proprii sunt de fapt descriptii definite prescurtate sau deghizate, si dobandesc un sens datorita unui manunchi de descriptii asociate individului pe care il numesc: ,,Atat Frege cat si Russell au considerat si se pare ca au ajuns la aceste concluzii independent unul fata de celalalt, ca Mill a gresit intr-un sens foarte tare: de fapt, un nume propriu, folosit in mod corect, este pur si simplu o descriptie definita prescurtata sau deghizata Frege a afirmat in mod specific ca o astfel de descriptie da sensul numelui" (p 31) Pentru a putea urmari felul in care Kripke argumenteaza impotriva acestei conceptii trebuie mai intai sa intelegem distinctia pe care acesta o face intre designatori rigizi si non-rigizi (din aceasta categorie facand parte si descriptiile definite), folosindu-se de paradigma logicii modale in esenta, Kripke sustine ca ne putem foarte bine imagina o situatie contrafactuala in care Aristotel sa nu fi fost profesorul lui Alexandru, insa nu ne putem imagina o situatie in care Aristotel sa nu fi fost Aristotel Cu alte cuvinte, descriptia definita ,,profesorul lui Alexandru cel Mare" ar putea sa nu se refere la Aristotel, ci la altcineva, sau chiar la nimeni, intr-o situatie in care altcineva (sau nimeni) ar fi fost profesorul lui Alexandru Asadar, descriptia definita ,,profesorul lui Alexandru" nu il designeaza pe Aristotel in acelasi fel in care o face numele de Aristotel, ci non-rigid, de vreme ce putem accepta ca am vorbi in continuare de Aristotel chiar daca n-ar fi fost profesorul lui Alexandru, sau n-ar fi scris ceea ce avea sa poarte mai tarziu numele de Metafizica Teoria lui Kripke despre designatorii rigizi sustine, cu alte cuvinte, ca felul in care folosim numele proprii are anumite implicatii metafizice Aceasta conceptie este radical diferita de cea a lui Frege si Russell, si este susceptibila, asa cum vom vedea, de a furniza nenumarate argumente impotriva tezei celor doi filosofi potrivit carora sensul numelor este dat de descriptiile definite asociate numelor respective in afara de argumentul prezentat mai sus care se refera la fapte modale, sustinand ca am fi continuat sa vorbim de Aristotel chiar daca nimic din ceea ce ii este atribuit filosofului grec (sau o buna parte din descriptiile definite asociate acestuia) nu ar fi adevarat, Kripke expune diverse argumente care ar putea fi subsumate altor doua categorii: fapte epistemice si fapte semantice Din prima categorie face parte un argument foarte interesant care discuta posibilitatea ca o persoana sa cunoasca aceeasi descriptie definita despre doua persoane diferite: ,,Sa-l luam pe R Feynman [ ] un proeminent fizician teoretician contemporan Fiecare de aici, (sunt sigur!) poate formula continutul uneia dintre teoriile lui Feynman in asa fel incat sa-l deosebeasca de Gell-Mann Totusi, omul de pe strada, care nu poseda aceste capacitati, poate totusi sa foloseasca numele ,,Feynman" Cand este intrebat el va spune: ei bine, el este fizician sau ceva de felul acesta El nu poate socoti ca aceasta individualizeaza pe cineva in mod unic Totusi, consider ca el utilizeaza numele ,,Feynman" ca un nume pentru Feynman" (p 72) Cu alte cuvinte, descriptia ,,fizician conteporan" se poate aplica unei multimi de indivizi, insa numele acestora are un rol esential de a singulariza acesti indivizi, asa cum descriptia nu o poate face Potrivit lui Russell si Frege, de vreme ce sensul unui nume ii este dat de descriptia asociata, si vorbitorul nu cunoaste despre doua persoane decat o singura descriptie identica, el nu ar putea sa distinga intre cei doi sau sa se refere doar la unul dintre ei Totusi acest lucru nu se intampla, si asta, considera Kripke, tocmai pentru ca numele nu au un sens dat de descriptiile definite asociate lor in sprijinul acestei teorii, Kripke aduce inca un argument la fel de puternic ca si cel dintai, menit sa discrediteze definitiv teoria Frege-Russell asupra numelor proprii: ,,Sa presupunem ca Godel nu a fost de fapt autorul acestei teoreme (i e teorema incompletitudinii) Un om numit ,,Schmidt", al carui cadavru a fost gasit la Viena cu multi ani in urma in circumstante misterioase, a realizat de fapt lucrarea in cauza Prietenul sau, Goedel, a pus mana pe manuscris intr-un fel oarecare si de aici incoloacesta i-a fost atribuit lui Goedel in conceptia discutata (i e conceptia Frege-Russell), atunci cand omul nostru obisnuit foloseste numele de ,,Goedel", el se refera de fapt la Schmidt, pentru ca Schimdt este unica persoana care satisface descriptia ,,omul vcare a descoperit incompletitudinea aritmeticii" (p 75) Situatia contrafactuala construita de Kripke este in masura sa ridiculizeze teoria Frege-Russell asupra numelor proprii, de vreme ce este firesc ca, nestiind ca Godel nu a fost de fapt autorul teoremei incompletitudinii, sa ne referim in continuare la el atunci cand folosim numele ,,Goedel", chiar daca ii asociem (gresit) o descriptie care i se aplica unic unui anumit Schmidt Textul celor doua prelegeri epuizeaza contra-argumentele pe care Kripke le aduce teoriei numirii asa cum este ea formulata de Frege si Russell, dar este in mod cert insuficient pentru lamuririle si precizarile pe care filosoful american simte nevoia sa le faca Pentru acest lucru, nici prefata si nici addenda nu sunt suficiente Citiorului interesat sa patrunde mai adanc in detaliile argumentelor propuse de Kripke, nu-i raman decat articolele filosofului aparute in revistele de specialitate Ultima prelegere discuta problema niciodata solutionata a relatiei dintre minte si corp Desi aceasta chestiune tine de filosofia mintii, Kripke reuseste sa ofere un contra-argument solid teoriei identitatii dintre starile mentale si starile fizice Contra-argumentul dezvoltat aici se bazeaza pe aceeasi teza a designatorilor rigizi si pe relatia de identitate necesara la care ei conduc implicatiile metafizice ale teoriei filosofului american sunt aduse aici in discutie, si in virtutea lor Kripke distinge intre a prioricitate, un concept epistemologic, si necesitate, concept ce tine de metafizica, sustinand ca pot exista adevaruri necesare insa a posteriori (adica obtinute prin experienta) Distinctia intre cele doua concepte este o inovatie remarcabila in domeniul filosofiei analitice si urmarile ei sunt cu neputinta de urmarit aici Sfarsind, merita facuta observatia ca, desi ofera contra-argumente foarte solide atat teoriei Frege-Russell asupra numelor proprii, cat si teoriei identitatii, Kripke rezista tentatiei de a formula teorii noi pe care sa le aseze in locul acestora Poate ca si el face parte din randul ,,pustiitorilor" filosofiei, si asta pentru ca, dupa cum el insusi marturiseste cu o doza buna de umor, orice teorie filosofica este fatalmente eronata: ,,Singurul defect pe care il are (i e teoria descriptionista) este probabil comun tuturor teoriilor filosofice Este gresita S-ar putea sa credeti ca propun o alta teorie in locul ei; dar sper sa nu fac aceasta, pentru ca daca este o teorie sunt sigur ca si ea este gresita" (p 59) 1 Saul Kripke, Numire si necesitate, trad Rom Mircea Dumitru, Editura All, Bucuresti 2001, 145 pp - - 